મુંબઇઃ મુંબઇના ડિંડોશી સેશન કોર્ટમાં દિવંગત અભિનેત્રી પ્રત્યૂષા બેનર્જીના બોયફ્રેન્ડ રાહુલ રાજ સિંહ આગોતરા જામીન માટે અરજી કરી હતી. જેને કોર્ટ દ્વારા ફગાવી દેવામાં આવી છે. ત્યારે હવે કોઇ પણ સમયે પોલીસ રાહુલની ઘરપકડ કરી શકે છે. અભિનેત્રીના મૃત્યુ પાછળ આરોપી રાહુલ રાજ સિંહે કોર્ટમાં આગોતરા જામીન અરજી કરી હતી. ત્યારે ગઇ કાલે પ્રત્યૂષાના પરિવાર તરફથી કેસ લડી રહેલા વકિલ ફાલ્ગુની બ્રહ્મભટ્ટે રાહુલના આગોતરા જામીન અરજીનો વિરોધ કર્યો હતો. તેમણે કહ્યું હતું કે આરોપી પર શંકાના ઘણા કારણો છે, તેથી જ તેને આગોતરા જામીન આપવામાં ન આવે.